દિલ્હીના ગાઝીપુરમાં આવેલ કચરાનો આ પહાડ એટલો મોટો છે કે, નોયડાની કોઇ ઇમારત પર ઊભા રહેતાં પણ નજરે પડે છે. કચરાના પહાડની ઊંચાઇ કોઇ 10 માળની ઇમારત કરતાં પણ વધારે છે. ગાઝીપુરની વચ્ચો-વચ્ચ આ કચરાનો પહાડ છે. દિલ્હીનો એક તૃતીયાંશ કચરો ટ્રકો દ્વારા અહીં લાવવામાં આવે છે. લગભગ 70 એકર જમીન પર ફેલાયેલા આ ડંપિગ ગ્રાઉન્ડમાં લગભગ રોજ આગ લાગે છે. આની આસપાસ નાના-નાના બાળકો અને રોજી શોધવાવાળા અનેક લોકો જોવા મળે છે. આ કચરામાં લાગતી ઝેરીલી મીથેન આગને કારણે અનેક લોકોના જીવ જોખમમાં મુકાય છે. સરકારને અનેક વાર આ વધતા જતા કચરાના પહાડ અંગે જાણકારી આપાવમાં આવી હતી, પરંતુ આ અંગે કોઇ પગલું લેવાયું નહોતું.